Az óra leírása: „A szakirodalmi információkeresés módszertana” mint azt a kurzus címe sugallja, alapvetően az egyre növekvő szakirodalomban való tájékozódáshoz kíván módszertani útmutatóval hozzájárulni - ez esetben a filozófiai diszciplínákon belül. Ettől azonban jóval tágabb tartományt ölel fel:

1. témaválasztás és feldolgozás
2. a szakirodalom feltérképezése, szelektálása, ebből a releváns szakirodalom kiválasztása
   1. az ehhez szükséges bibliográfia könyvtári és online összeállítása valamint bővítése, szabatos kialakítása
3. olvasmány
   1. a szakszövegek terminusainak, szakszavainak megértése, elsajátítása
   2. főbb gondolati szálak kiemelése
4. referátum elkészítése
5. szinopszis készítése, mely kivonatként ill. tartalmi összefoglalóként már a dolgozat irányába mutat
   1. házi dolgozat megírása és formailag szabványos kialakítása, mely megfelel az információ-kezelés etikai normáinak.

A felsorolásból látható, hogy a szakirodalomban való eligazodás elsajátítására csak gyakorlat során lehet szert tenni. A kurzus éppen ezért szeminárium, ami azt jelenti, hogy a jegyszerzéshez évközi feladatok, gyakorlat elvégzése után kerül sor.

Minden hallgató az alábbi 3. pontban látható „Heti bontás”-ban szereplő témakörök valamelyikéből szabadon választhat az első órán (09. 19. szerda 8:00).

1. **A kurzus célja**
   1. **formai -** Az egyetemi munkavégzéshez szükséges készségek elsajátítása:

A. Téma: 1. Témaválasztás, 2. Terminológia azonosítása, 3. Háttér információk, 4. Kérdésfelvetés

B. A források felkutatása: 1. Könyvek, 2. Cikkek, 3. Bibliográfiák, 4. Teljes szövegű adatbázisok, 5. Internet-portálok

C. A források válogatása, D. A tanulmány megírása, hivatkozások

Az A,B,C, D pontban felsorolt elemek szerves részét képezi az órai jegyzetelés, szakszövegek olvasás-értés készsége, témával kapcsolatos bibliográfia elkészítése, téma önálló feldolgozása, interpretálása, kapcsolódó szakirodalom keresése, a házi dolgozat formailag megfelelő kialakítása.

* 1. **tartalmi célok** – A kurzus során nem a módszerről tanulunk, hanem azt egy adott témában szeretnénk elsajátítani, megismerkedni az egyes szakirányokban képviselt tudományágakhoz (első sorban: filozófia, etika, esztétika, vallás, film) köthető szakszövegekkel és azok feldolgozási lehetőségével: a félév folyamán nagyobb filozófiai irányzatok képviselőitől elemzünk szövegrészleteket.

1. **Jegyszerzés**
   1. A jegyszerzés (4) feltétele (ezek hiányában nem értékelhető a félév):
      1. 80%-os részvétel, megengedett hiányzások száma a TVSZ alapján: 3!
      2. referátum elkészítése
      3. ZH-k átlaga
      4. év végi dolgozat leadása
   2. A megfelelő számú részvétel esetén a végső osztályzat a következő részeredményekből (4) tevődik össze:
      1. évközi referátum - A referálónak az aktuális hétre eső téma valamelyikéből kell egyet kiválasztania és feldolgoznia. Időtartama: 20 perc. A forrásműhöz fel kell használni másodlagos irodalmat is. Előzetes konzultáció és írásban leadott vázlat alapján.
      2. bibliográfiák készítése (2, referátummal kapcsolatos, formailag megfelelő kialakítással)
      3. zárthelyik, elfogadható (zh>1) átlaga
      4. házi dolgozat megírása (és/vagy annak szóbeli megvédése)
         1. tartalom: szakterminusok és főbb gondolati elemek
         2. bibliográfia és jegyzetapparátus
         3. stílus, szabatos formai kialakítás
2. **Heti bontás** *(az olvasmányokból kisebb részleteket az órán jelölünk ki)*
3. hét (09.19.): A félévvel kapcsolatos tájékoztató, megbeszélés, referátumok kiosztása, kapcsolódó filozófiai szakirodalom ismertetése, etc.
4. hét: Bevezetés – Mi a filozófia? Preszókratikus filozófia, Sztoikusok
   1. Steiger: Görög gondolkodók (részletek)
   2. Steiger: A sztoikusok filozófia (részletek)
5. hét: Antik görög – Klasszikus korszak / Platón
   1. Platón: Állam, VII. könyv
6. hét: (1. ZH-antik) Középkori filozófia
   1. Ágoston: Vallomások
7. hét: Reneszánsz gondolkodók
   1. Montaigne: Esszék, Machiavelli: A fejedelemről…
8. hét: (2. ZH-középkor és reneszánsz) Felvilágosodás
   1. Descartes: Értekezés a módszerről
   2. Pascal: Gondolatok
9. hét: Felvilágosodás
   1. Hobbes: Leviatán
10. hét: Francia felvilágosodás
    1. Rousseau: Társadalmi szerződés

*Konzultációs hét -* *A szinopszis leadási határideje: az ezt követő hétfő*

1. hét: (3. ZH-felvilágosodás) Német idealizmus, történetfilozófia – Kant, Herder
   1. Válasz a kérdésre mi a felvilágosodás (Kant)
   2. Az emberi történelem feltehető kezdete (Kant)
   3. A világtörténelem filozófiája (Herder)
2. hét: Német idealizmus – Hegel
   1. Előadások a világtörténelem filozófiájáról (Hegel)
3. hét: (4. ZH-német idealizmus) XIX. század – Schopenhauer, Kierkegaard
   1. A világ, mint akarat és képzet (Schopenhauer)
   2. A zene esztétikája (Schopenhauer)
   3. Mozart Don Juanja (Kierkegaard)
4. hét: XIX. század – Mill, Bentham, Marx
   1. A szabadságról (Mill)
   2. Gazdasági-filozófiai kéziratok (Manuskript) 1844-ből (Marx)
5. hét: XIX. század – Nietzsche
   1. A történelem hasznáról és káráról
   2. A morál genealógiája
6. hét: Összefoglalás, jegymegajánlás
7. **Irodalomjegyzék** *(az olvasmányból kisebb részleteket az órán jelölünk ki)*
   1. Primer irodalom
      1. Ágoston: Vallomások
      2. Descartes: Értekezés a módszerről
      3. Hegel: Előadások a világtörténelem filozófiájáról
      4. Kant: Válasz a kérdésre mi a felvilágosodás / Az emberi történelem feltehető kezdete
      5. Kierkegaard: Mozart Don Juanja, A halálos betegség
      6. Montaigne: Esszék
      7. Nietzsche: A történelem hasznáról és káráról / A morál genealógiája
      8. Pascal: Gondolatok
      9. Platón: Az állam
      10. Rousseau: Társadalmi szerződés
      11. Schopenhauer: A világ, mint akarat és képzet / A zene esztétikája
      12. Steiger Kornél: Görög gondolkodók, preszókratikusok, Sztoikus filozófia
   2. Szekunder irodalom
      1. Boross Gábor: Filozófia
      2. Gilson, Étienne : A középkori filozófia szelleme
      3. Kormos József összeáll. : Középkori filozófia - Szgy.
      4. Ludassy M : Francia felvilágosodás morálfilozófiája
      5. Russel: A nyugati filozófia története
      6. Tengelyi László: Kant
   3. Módszertani irodalom
      1. Gyurgyák János: Szerzők és szerkesztők kézikönyve
      2. Eco, Umberto: Hogyan írjunk szakdolgozatot?